钦定古今图书集成/明伦汇编/闺媛典/第197卷 > 程德亮妻王氏
## 钦定古今图书集成/明伦汇编/闺媛典/第197卷 > 程德亮妻王氏

按《婺源县志》：“王氏，龙山程德亮妻。年十九亮亡，一贫
如洗，氏矢志不二，奉舅姑尽孝。舅姑相继丧，氏营殡
葬，克尽心力，抚遗腹。长娶汪氏，得二孙而子丧，汪被
兄夺志，氏顾孙形影相吊，孙长，复为毕婚，室如悬磬。
氏以勤俭先之，敝衣恶食，终岁不知肉味，不裁新衣。
年七十及见曾孙而死。”